OpenLLM-France/wikimedia huggingface dataset:
# Aspremont (cançó de gesta)

Aspremont o la Chanson d'Aspremont és una cançó de gesta francesa de finals del segle xii i del cicle de Carlemany. Narra una expedició de Carlemany a Itàlia i constitueix també un relat de les enfances (infàncies) de Rotllà. Consta de més d'11.000 versos decasíl·labs, extensió considerable per una cançó de gesta. Es creu que s'hauria escrit a Sicília o Calàbria en els preparatius de la Tercera Croada.

## Argument

Carlemany rep la notícia que el rei sarraí Agolant ha desembarcat a Calàbria. Carlemany reuneix l'exèrcit (amb l'excepció de Girart d'Eufrate o de Fraite, que no obeeix la crida a host). Rotllà vol unir-se a l'exèrcit, però el deixen tancat a Aquisgrà, amb altres companys seus, ja que se'l considera massa jove per combatre. Carlemany es dirigeix a Aspremont (la serra d'Aspromonte, a Calàbria), però darrera seu viatja una segona expedició de francs amb Rotllà i els seus companys, que han aconseguit fugir d'Aquisgrà, i Girart d'Eufrate, que ha reconsiderat la seva decisió a instàncies de la seva dona.
Després d'unes missions prop dels sarraïns de Richier i Naimó, farcides d'elements novel·lescos i fantàstics (lluites amb grius, rapinyaires i altres animals), es produeix el combat amb els sarraïns. En un moment de perill pels cristians, apareixen Rotllà i els joves armats amb armes de fortuna (estris de cuina) i salven el combat. Rotllà obtindrà el seu cavall Viellantif i la seva espasa Durendal, després de matar el seu propietari, el sarraí Aumont. Carlemany venç la batalla i arma cavaller Rotllà.

## Posteritat

Aquesta cançó de gesta fou molt popular com ho demostren els 16 manuscrits francesos on es conserva. N'hi ha també una versió franco-italiana, conservada en sis manuscrits.
A partir d'aquestes versions Andrea da Barberino n'escrigué una altra titulada L'Aspromonte.

## Bibliografia

* Anne Françoise Labie-Leurquin, "Aspremont" a Dictionnaire des lettres françaises: le Moyen Âge, éd. Geneviève Hasenohr i Michel Zink, Paris, Fayard (La Pochothèque), 1994, p. 106-107
* Real, Elena, Épica medieval francesa. Madrid: Síntesis, 2002 ISBN 8477389926, p. 147-149
* Martí de Riquer, Los cantares de gesta franceses, Barcelona, Ariel, 2009 [traducció a partir de la versió ampliada francesa], ISBN 9788424936150, p. 237-241

## Referències

* ↑ Per la divisió de les cançons de gesta franceses en cicles, vegeu Llista de cançons de gesta franceses.
* ↑ Riquer p. 239.
* ↑ Aquest personatge és el mateix que Girart de Vienne o Girart de Rossilhó.
* ↑ Fitxa de la versió franco-italiana a ARLIMA.

## Enllaços externs

* Fitxa de l'obra a la base de dades ARLIMA
# Copa del Món de Futbol 2018 - Grup C

El Grup C de la Copa del Món de Futbol 2018, realitzada a Rússia, està compost per quatre equips, que s'enfrontaran entre ells amb un total de sis partits. Quan acabin aquests partits, els dos equips amb més punts es classificaran per a la fase següent.
El primer lloc d'aquest grup s'enfrontarà contra el segon del grup D. El segon lloc del grup s'enfrontarà al primer del grup D.

## Integrants

El grup C està integrat per les seleccions següents:
| França | Perú | Dinamarca | Austràlia |
Segons el Ranking Mundial de la FIFA del 15 de març del 2018, França estava classificada en 9è lloc, Perú en el 11è, Dinamarca en el 12è i Austràlia en el 37è.

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | França | 3 | 2 | 1 | 0 | 3 | 1 | +2 | 7 | Avança a segona fase |
| 2 | Dinamarca | 3 | 1 | 2 | 0 | 2 | 1 | +1 | 5 | Avança a segona fase |
| 3 | Perú | 3 | 1 | 0 | 2 | 2 | 2 | 0 | 3 | |
| 4 | Austràlia | 3 | 0 | 1 | 2 | 2 | 5 | −3 | 1 | |

## Partits
### França vs. Austràlia

| França | 2–1 | Austràlia |
| Griezmann 58' (p.) Behich 81' (p.p.) | Informe | Jedinak 62' (p.) |

### Perú vs. Dinamarca

| Perú | 0–1 | Dinamarca |
| | Informe | Poulsen 59' |

### França vs. Perú

| França | 1–0 | Perú |
| Mbappé 34' | Informe | |

### Dinamarca vs. Austràlia

| Dinamarca | 1–1 | Austràlia |
| Eriksen 7' | Informe | Jedinak 38' (p.) |

### Dinamarca vs. França

| Dinamarca | 0–0 | França |
| | Informe | |

### Austràlia vs. Perú

| Austràlia | 0–2 | Perú |
| | Informe | Carrillo 18' Guerrero 50' |

## Referències

* ↑ FIFA.com. «Clasificación Mundial FIFA/Coca Cola - Clasificación completa - FIFA.com» (en espanyol europeu), 15-03-2018. Arxivat de l'original el 2020-04-26. [Consulta: 26 gener 2020].
* ↑ «Match report – Group C – France-Australia» (PDF). Fédération Internationale de Football Association, 16-06-2018. [Consulta: 16 juny 2018].
# Giampiero De Carli

Giampiero de Carli, nascut el 17 de març 1970 a Roma (Itàlia), és un jugador i un entrenador de rugbi italià que juga a l'equip d'Itàlia de rugbi jugant pilar (1,84 m per 112 kg). El 2006, es va convertir com a entrenador.

## Biografia

* Giampiero de Carli va honrar el seu primer partit internacional el 16 de gener 1996 a Cardiff contra la selecció de Gal·les (partit perdut 31-26).
* Va jugar 35 partits a la Copa d'Europa.
* Després de la seva carrera com a jugador, es va convertir en l'entrenador del Rugbi Calvisano al costat de Marc Delpoux amb els quals va ser campió d'Itàlia en 2008.
* El 2012, serà el nou entrenador de la USAP de Perpinyà amb Marc Delpoux.

## Carrera com a jugador
### Selecció Nacional

* 32 vegades internacional amb la selecció italiana 1996-2003
* 5 assaigs
* 25 punts
* Seleccions per any: 1 a 1996, 1 a 1997, 5 en 1998, 6 en 1999, 3 a 2000, 8 en 2001, 5 en 2002, 3 a 2003
* Torneig de les Sis Nacions jugats: 2000, 2001, 2002, 2003.
* Copa del Món de Rugbi jugat: Cap.

### En Club

* Rugby Roma : 1989-1999
* Milan: 1997-1998 només la Copa d'Europa
* Rugby Roma : 1998-1999
* Stade Français CASG Paris: 1999-2000
* Rugby Roma : 2000-2001
* Rugby Calvisano : 2001-2006

## Palmarès en club

* Campió d'Itàlia : 2005
* Guanyador de la Copa d'Itàlia: 2004
* Campió de França: 1999-2000

## Carrera com a entrenador
### Trajectòria

* Rugby Calvisano : 2006-2009
* Equip A d'Itàlia: 2009-2012
* : USAP de Perpinyà des de 2012

### Palmarès

* Campió d'Itàlia : 2008 (Rugby Calvisano)

## Enllaços Interns

* Copa d'Europa de rugbi a 15

## Enllaços externs

* Federació italina de rugbi
# Leporinus macrocephalus

Leporinus macrocephalus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 60 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Paraguai.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
# Cisteller de Wyatt

El cisteller de Wyatt (Asthenes wyatti) és una espècie d'ocell de la família dels furnàrids (Furnariidae).
Habita zones pantanoses i vessants rocoses, localment a les muntanyes del nord de Colòmbia, oest de Veneçuela, centre i sud d'Equador i el Perú.

## Referències

* ↑ «Cisteller de Wyatt». Cercaterm. TERMCAT, Centre de Terminologia. Rev. 29/04/2021(català)
# Passeig Mallorca

El passeig Mallorca és un carrer ample situat al centre de Palma que discorre paral·lel al tram final del torrent de la Riera. Es construí aquest passeig quan es desvià el torrent fora de les murades de Palma, per la qual cosa, el passeig encara ara dibuixa una part del contorn de les antigues murades de la ciutat.
La circulació rodada es produeix als dos costats del torrent i també hi ha amples voravies. Va des de la plaça on hi ha el Baluard i la biblioteca de Ca'n Salas fins a les Avingudes, prop dels instituts Ramon Llull i Joan Alcover.
# Macates

Macates és el nom dels següents personatges:
* Macates (escultor), escultor grec
* Macates d'Elimiotis, militar macedoni
* Macates d'Etòlia, polític etoli, que fou enviat com ambaixador a Esparta al començament de la guerra social (220 aC)
# Augusto Fernández de Avilés

Augusto Fernández de Avilés y Álvarez-Ossorio (Madrid, 1908-1968) va ser un arqueòleg espanyol del segle xx.

## Biografia professional

Va ser alumne avantatjat de Cayetano de Mergelina i Lluna. La seva tesi doctoral (que va obtenir la màxima qualificació), dirigida pel catedràtic d'Arqueologia de la Universitat Complutense Antonio García i Bellido, va versar sobre les excavacions en el Cerro de los Santos (Albacete). La col·laboració entre tots dos seria constant a partir de llavors.
Va ser director del Museu Arqueològic de Múrcia i, més tard, cap de la Secció de l'Edat Antiga del Museu Arqueològic Nacional.
Des de 1940, va ser cap de Secció i secretari de la famosa revista Archivo Español de Arqueología, pionera a Espanya en la matèria, fundada per García i Bellido, el seu col·laborador habitual.
El 1942 va publicar un documentat estudi sobre els jaciments hispànics amb representacions eqüestres, en el qual va demostrar el seu gran coneixement sobre el tema.
Va realitzar importants excavacions en diversos jaciments de les províncies de Múrcia (Cabecico del Tesoro, Loma de los Pelegrinos i Basílica de Algezares), Albacete (Cerro de los Santos), La Rioja (Vareia), Navarra, Palencia (Fuentes Tamáricas), Biscaia (Peña Fórua i Castro de Navárniz) i Cantàbria (Julióbriga i Monte Ornedo), la majoria d'elles en col·laboració amb García i Bellido.
Va ser nomenat director del Museu Arqueològic Nacional el 1941, càrrec que va exercir en dos períodes, de 1941 a 1952 i, per breu temps, des de 1967 fins a la seva mort el 1968.

## Obres

* Diario de las excavaciones de la Necrópolis Ibérica de El Cabecico del Tesoro (Verdolay, Murcia)
campaña de 1953-36 (I)
* El "corpus" de "Escultura Ibérica" de Augusto Fernández de Avilés (Obra pòstuma) ISBN 84-930824-8-1
* De la mecánica a la molienda un ensayo sobre los molinos giratorios de la España antigua (Obra pòstuma) ISBN 84-930824-8-1

## Referències

* ↑ «FFIL: D. AUGUSTO FERNÁNDEZ DE AVILÉS Y ÁLVAREZ-OSSORIO, UN HOMENAJE A SU MEMORIA.». Arxivat de l'original el 2009-03-09. [Consulta: 2 novembre 2015].
* ↑ CSIC: Revistas.

## Bibliografia

* Juan Blánquez Pérez, Lourdes Roldán Gómez y Helena Jiménez Vialás, Augusto Fernández de Avilés en homenaje, Universitat Autònoma de Madrid, 2006, ISBN 8493082481 i ISBN 84-930824-8-1
# Francis Connesson

Francis Connesson (Nancy, 13 de setembre de 1948) fou un jugador francès de billar campió del món en diverses ocasions. Destacava en la especialitat de quadre.

## Palmarès

Font:
* Campionat del Món de billar de carambola quadre 47/1: 1980, 1982 1975
* Campionat del Món de billar de carambola quadre 47/2: 1978
* Campionat del Món de billar de carambola quadre 71/2: 1975 1977, 1978
* Campionat del Món de billar a una banda: 1978, 1995, 1997
* Campionat del Món de billar pentatló: 1975
* Campionat d'Europa de billar de carambola quadre 47/1: 1978 1976, 1980, 1982 1975
* Campionat d'Europa de billar de carambola quadre 47/2: 1975, 1978, 1979, 1980 1981
* Campionat d'Europa de billar de carambola quadre 71/2: 1974, 1975, 1980 1976, 1978, 1979
* Campionat d'Europa de billar a una banda: 1973, 1974, 1976, 1979, 1985 1978
* Campionat d'Europa de billar a tres bandes: 1992
* Campionat d'Europa de billar artístic: 1984
* Campionat de França de billar a tres bandes: 1993, 1995, 1996, 2000, 2004

## Referències

* ↑ Palmarès Kozoom. 2016-11-25
# Glacera Rettenbach

La Glacera Rettenbach és una glacera localitzada prop de Sölden en els Alps Ötztal del Tirol, Àustria.
Durant l'hivern, la glacera és accessible per telefèric i a la primavera per cotxe, utilitzant la Gletscherstraße.
A finals d'octubre, la FIS Esquí Alpí obre amb un eslàlom gegant per ambdós gèneres a la glacera. Les curses l'octubre de 2016 van començar als 3.040 m i van acabar als 2.670 m, amb una caiguda vertical de 370 m.
La glacera és també una àrea atractiva per esquiadors i fa un paper important connectant l'àrea d'esquí principal de Sölden amb la glacera Tiefenbach.
El 5 de gener de 2015, dos membres de l'equip d'esquí dels Estats Units, Ronnie Berlack i Bryce Astle, van morir per una allau provocada prop de la glacera Rettenbach.

## Referències

* ↑ Abermann, J.; Lambrecht, A.; Fischer, A.; Kuhn, M. «Quantifying changes and trends in glacier area and volume in the Austrian Ötztal Alps (1969-1997-2006)» (en anglès). The Cryosphere, 3, 2, 20-10-2009, pàg. 205–215. DOI: 10.5194/tc-3-205-2009. ISSN: 1994-0416.
* ↑ «2 US ski team prospects die in avalanche in Austria», 05-01-2015. Arxivat de l'original el 2015-01-10. [Consulta: 20 agost 2020].
# Lectura Popular

Lectura Popular - Biblioteca d'autors catalans, fou una extensa col·lecció de llibrets dedicada a escriptors catalans, publicada per la Ilustració Catalana, entre el maig de 1913 i el maig de 1921.
Van editar 364 llibrets, endreçats en 21 volums (cada volum contenia uns 17 llibrets, aproximadament). Es venien setmanalment els dijous. Els llibrets tenien 32 planes, sense comptar la coberta i contracoberta que es suprimien quan s'enquadernaven en els volums originals. En col·leccionisme també es valoren els llibrets solts perquè conserven la coberta pròpia individual.
Publicaren obres de moltíssims autors catalans (Àngel Guimerà, Narcís Oller, etcètera), valencians (Teodor Llorente, etcètera) i balears (Maria Antònia Salvà, Miquel dels Sants Oliver, etcètera), tant dels més coneguts, prestigiosos o veterans, com de més desconeguts o novells. Així, la col·lecció té un gran interès literari i històric perquè mostra un panorama complert de tots els escriptors catalans de principis del segle xx i anterior.

## Referències

* https://www.enciclopedia.cat/gran-enciclopedia-catalana/lectura-popular
# Cavan (Costes del Nord)

Cavan (en bretó Kawan) és un municipi francès, situat a la regió de Bretanya, al departament de Costes del Nord. L'any 1999 tenia 1.129 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 753 | 844 | 854 | 1.025 | 1.080 | 1.129 |
| Des de 1962: població sense dobles comptes ||||||

## Llengua bretona

* El consell municipal va votar el 27 de maig de 2006 l'adhesió a la carta Ya d'ar brezhoneg.
* En el curs 2007, el 33,2% dels alumnes del municipis eren inscrits a la primària bilingüe.

## Administració

Llista d'alcaldes :
| Període | Identitat | Partit |
| 1977-2006 | Pierre-Yvon Trémel | PS |
| 2006- | Pierre-Yves Nicol | |

## Referències

* ↑ (francès) Ofis ar Brezhoneg: Enseignement bilingue
# Partit Socialista Popular

«Partit Socialista Popular» té aquests significats:
* Partit Socialista Popular (Argentina)
* Partit Socialista Popular (Espanya)
# Malalts de tele

Malalts de tele va ser un programa d'humor de TV3 presentat per Toni Soler i emès en directe des d'un plató amb públic. Es va iniciar el 1997. Juntament amb Rosa Andreu representen un matrimoni "malalt" per la tele i així repassen, amb ironia, l'actualitat televisiva. S'hi inclouen reculls de gags, pífies i muntatges graciosos elaborats amb imatges d'arxiu. Albert Om, com a cosí, col·labora en una secció fixa, "Altres límits", en què es mostren i es comenten fragments d'emissions d'altres televisions. A partir del gener de 1998 apareixen noves seccions com "Miscel·lània", on Toni Soler, Albert Om i Rosa Andreu comenten les novetats de la programació de les televisions de l'Estat espanyol; "El Museu dels horrors" on els espectadors envien fragments de programes de televisió que ja no s'emeten o imatges insòlites no actuals, i "El Reporter", amb Carles Torras. Va acabar el juny de 2000. Carles Capdevila va ser-ne sotsdirector.
El 3 de març de 1999 el programa va emetre L'Entrevista del Mil·lenni una entrevista amb l'actor Pepe Rubianes durant 9 hores seguides, amb la participació de diversos convidats i actuacions musicals a plató.
El programa va rebre el premi Ondas al programa més innovador el 1998.

## Referències

* 1 2 3 4 5 Soler, Toni. «El llarg part de Polònia». A: El llibre mediàtic de Polònia. Barcelona: Columna, març de 2007, pp. 16-18. ISBN 978-84-664-0811-0.
* ↑ «L'entrevista del Mil·lenni,». CCMA.
* ↑ «Premi Ondas,» (en castellà). Premios Ondas. Arxivat de l'original el 2015-06-14 [Consulta: 21 octubre 2017].
# Francis Buchholz

Francis Buchholz (Hannover, 19 de febrer de 1954), és un baixista alemany, famós per haver pertangut a la banda de Heavy Metal Scorpions.

## Carrera

Com a baixista de Scorpions, Francis va aconseguir un èxit mundial, especialment en els Estats Units, Canadà, Japó, Brasil, Mèxic, a tot Europa i en altres països. Pel seu èxit amb els Scorpions, Buchholz va ser guardonat amb més de 50 premis d'or i platí per vendes de discos a tot el món. Va deixar la banda després d'un desacord sobre la gestió de la banda el 1992. Va escriure el llibre "Bass Magic", material de consulta per als baixistes.
Es va reunir amb ex-guitarrista també de Scorpions, per fer una gira per Europa i els Estats Units el 2005 i el 2006. El 2008 Buchholz va treballar amb la banda Dreamtide com a baixista i coproductor, l'àlbum "Dream And Deliver" va ser llançat al Japó (King Records) , Europa (AOR Heaven) i arreu del món a iTunes.

## Vida personal

El 1978, Buchholz va fundar una empresa de lloguer de PA i il·luminació escènica, Rocksound, a Alemanya. La companyia va començar com una manera de distribuir altaveus exponencials especials que Buchholz havia desenvolupat, però també per proporcionar feina als roadies dels Scorpions quan no estaven de gira. L'empresa va prosperar als anys 80 i 90.
Buchholz viu a Hannover amb la seva dona Hella; tenen un fill i filles bessones.
El 1996, Buchholz va ser autor del llibre Bass Magic, també va treballar com a productor discogràfic i consultor.

## Discografia amb Scorpions

* Fly to the Rainbow (1974)
* In Trance (1975)
* Virgin Killer (1976)
* Taken by Force (1977)
* Tokyo Tapes (1978, en directe)
* Lovedrive (1979)
* Animal Magnetism (1980)
* Blackout (1982)
* Love at First Sting (1984)
* World Wide Live (1985, en directe)
* Savage Amusement (1988)
* Crazy World (1990)

## Referències

* ↑ «Francis Buchholz Interview». Get Ready To Roll, 05-09-2008. Arxivat de l'original el 11 de juliol 2011. [Consulta: 6 d’octubre 2023].
* ↑ «Band». Dreamtide Official. Arxivat de l'original el 12 maig 2009. [Consulta: 22 maig 2009].
* 1 2 «Francis Buchholz Interview». Get Ready To Roll, 05-09-2008. Arxivat de l'original el 11 de juliol 2011. [Consulta: 6 d’octubre 2023].
* 1 2 3 Gegers. «Interview: Francis Buchholz». hardrock80.com, 01-02-2006.
# Cornella de Palawan

La cornella de Palawan (Corvus pusillus) és un ocell de la família dels còrvids (Corvidae).

## Hàbitat i distribució

Habita boscos, clars i vegetació secundària de les illes de Mindoro, Calamian i les Palawan, a les Filipines.

## Taxonomia

Tradicionalment inclosa dins Corvus enca (i encara per diversos autors). Actualment el Congrés Ornitològic Internacional, versió 13.1 (2013) la considera una espècie de ple dret, arran Allen 2020 amb el nom comú en anglès "Palawan Crow" (cornella de Palawan).

## Referències

* ↑ Handbook of the Birds of the World and BirdLife International (2022). Handbook of the Birds of the World and BirdLife International digital checklist of the birds of the world. Version 7. http://datazone.birdlife.org/userfiles/file/Species/Taxonomy/HBW-BirdLife_Checklist_v7_Dec22.zip. (anglès)
* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1. https://www.worldbirdnames.org/bow/crows/ (anglès)
* ↑ D Allen. Birds of the Philippines. 2020. Lynx editions. Barcelona. ISBN 978-84-16728-32-9. (anglès)
# Glacera Sarpo Laggo

La Glacera Sarpo Laggo (traducció local de Young Husband, marit jove) és una glacera al territori de Xinjiang (Xina), dins la serralada del Karakoram. Es troba al nord de la subserralada del Baltoro Muztagh. S'hi pot arribar des de la Glacera de Baltoro al costat sud pakistanès del Karakoram via el coll Old Muztagh al nord-est de les Torres del Trango. És tanmateix més fàcil d'arribar-hi per la glacera del costat nord, començant un llarga travessa des de Kaixgar a la carretera del Karakoram i finalment passant pel campament base nord del K2.
La glacera rep el nom de Francis Younghusband, qui fou la primera persona en travessar el coll vell de Mustagh i entrar a la regió. Hi ha una altra glacera no gaire lluny, també anomenada glacera Younghusband (o glacera Biango) que baixa des de la Torre Muztagh cap a la glacera Baltoro.

## Vegeu també

* Glacera de Baltoro
* Concòrdia (Pakistan)

## Enllaços externs

* Fotos de Concordia regió per Kelly Cheng
# Clearwater (Florida)

Clearwater és una població dels Estats Units a l'estat de Florida. Segons el cens del 2005 tenia 108.687 habitants.

## Demografia

Segons el cens del 2000, Clearwater tenia 108.787 habitants, 48.449 habitatges, i 27.422 famílies. La densitat de població era de 1.660,8 habitants per km².
Dels 48.449 habitatges en un 21,7% hi vivien nens de menys de 18 anys, en un 41,7% hi vivien parelles casades, en un 11,3% dones solteres, i en un 43,4% no eren unitats familiars. En el 35,5% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,79.
Per edats la població es repartia de la següent manera: un 19,1% tenia menys de 18 anys, un 8% entre 18 i 24, un 27,6% entre 25 i 44, un 23,8% de 45 a 60 i un 21,5% 65 anys o més.
L'edat mediana era de 42 anys. Per cada 100 dones de 18 o més anys hi havia 88,8 homes.
La renda mediana per habitatge era de 36.494 $ i la renda mediana per família de 46.228 $. Els homes tenien una renda mediana de 31.067 $ mentre que les dones 25.066 $. La renda per capita de la població era de 22.786 $. Entorn del 8,4% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Clearwater». American Fact Finder. Oficina del Cens dels Estats Units, 12-01-2010.
# Antoni Garau Vidal

A Espanya hi ha un lleó antic i fort de barram, i som molts qui l'engreixam amb ses gotes de suor, i amb contribució de sang força li donam, i si no mos defensam matarà sa nació.
Estrofa de Unions i desunions de fets moderns i antics.
Antoni Garau Vidal, conegut com a mestre Lleó, nascut a Llucmajor, Mallorca, el 1818 i traspassat el 1908, també a Llucmajor, fou un glosador mallorquí.
Mestre Lleó no tenia estudis i la seva professió era la de paredador. En vida publicà tres obres:
* Advertencis a fredinas, a sas viudas y casadas... de 1881 on hi ha recollides cinquanta-quatre cançons, set dècimes i un epíleg, de caràcter moralitzant;
* Una herència de son autó per Toni Garau i Vidal del 1892; i
* Unions i desunions de fets moderns i antics de 1881, obra de cent dues estrofes.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 6. Palma: Promomallorca, p. 160. ISBN 84-8661702-2.

## Bibliografia

* Sbert, M «Mestre Antoni "Lleó" en la memòria del poble». Llucmajor de pinte en ample [Llucmajor], 55 (març), 1986.
* Sbert, M «"Unions i desunions" de mestre Lleó: Acotació per a una teoria de valors.». Pregó de Fires 1990 [Llucmajor], 1991.